als_Latn dik_Latn sag_Latn
Partitë fituese në zgjedhjet e fundit në Maqedoni, VMRO-DPMNE dhe BDI pritet të zyrtarizojnë emrat e qeverisë së re. Mediat në shtetin fqinj citojnë sekretarin e përgjithshëm të BDI-së, Abdilaqim Ademi, sipas të cilit, palët arritën marrëveshje për platformën e kabinetit, me të cilin do të duhet të punojnë partnerët qeveritarë në katër vitet e ardhshme.
Ademi shton se bisedimet po shkojnë në fazë të re dhe së shpejti do të mësohen edhe emrat konkret për funksionet përkatëse. Mundësitë janë të mëdha që BDI dhe VMRO DPMNE të mbajnë ministritë e deritanishme, përveç mbrojtjes. Në këmbim të mbrojtjes BDI po këmbëngul të marrë Ministrinë e Arsimit, por VMRO-DPMNE ende nuk po pranon ta lëshojë këtë dikaster, që e cilëson shumë të rëndësishëm. Mësohet se në bisedimet e deritanishme nuk është biseduar ende për gjuhën shqipe, zgjedhjen e presidentit të shtetit ose statusin e ish-anëtarëve të UÇK-së.
als_Latn als_Latn